CELEX: 62020TN0119
Language: fi
Date: 2020-02-24 00:00:00
Title: Asia T-119/20: Kanne 24.2.2020 – IN v. EASME

8.6.2020   
            
            
               FI
            
            
               Euroopan unionin virallinen lehti
            
            
               C 191/19
            
         
      Kanne 24.2.2020 – IN v. EASME
      (Asia T-119/20)
      (2020/C 191/26)
      Oikeudenkäyntikieli: ranska
      
         Asianosaiset
      
      
         Kantaja: IN (edustaja: asianajaja L. Levi)
      
         Vastaaja: pienistä ja keskisuurista yrityksistä vastaava toimeenpanovirasto (EASME)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi ja hyväksymään sen;
               
            
                  —
               
               
                  kumoamaan EASME:n toimitusjohtajan sopimuksia tekemään valtuutettuna tahona (jäljempänä AHCC) 15.4.2019 tekemän päätöksen siitä, että kantajan kanssa tehtyä sopimusta ei uusita sen voimassaolon päättymisen jälkeen (30.4.2019);
               
            
                  —
               
               
                  kumoamaan vuodelta 2018 laaditun kantajaa koskevan arviointiraportin, joka valmistui 3.6.2019;
               
            
                  —
               
               
                  kumoamaan tarvittavilta osilta AHCC:n 15.11.2019 tekemän päätöksen, jolla kantajan valitus hylättiin;
               
            
                  —
               
               
                  velvoittamaan vastaajan korvaamaan aiheutuneen vahingon;
               
            
                  —
               
               
                  velvoittamaan vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste perustuu siihen, että oikeutta tulla kuulluksi on loukattu ja 4.2.2019 tehtyä päätöstä ”EASME Policy for Management of employment contracts” on rikottu.
               
            
                  2)
               
               
                  Toinen kanneperuste perustuu siihen, että huolenpitovelvollisuutta on laiminlyöty.
               
            
                  3)
               
               
                  Kolmas kanneperuste perustuu siihen, että on tehty ilmeisiä arviointivirheitä.
               
            
                  4)
               
               
                  Neljäs kanneperuste perustuu siihen, että oikeusvarmuuden periaatetta ja laillisuusperiaatetta on loukattu, kohtuullista määräaikaa ei ole noudatettu ja hyvän hallinnon periaatetta ja huolenpitovelvollisuutta on loukattu.
               
            
                  5)
               
               
                  Viides kanneperuste, joka koskee vaatimusta kumota arviointiraportti, perustuu siihen, että on tehty ilmeisiä arviointivirheitä.
               
            Kantaja katsoo lisäksi, että kumoamisperusteiden yhteydessä esitetyt lainvastaisuudet ovat myös vastaajan tekemiä virheitä. Tämän vuoksi kantaja vaatii riitautetuista päätöksistä aiheutuneen henkisen kärsimyksen korjaamista.